Aitziber Perez de Karkamo - Estigmak\nAutoa «armairu» barruan sartzea erabaki nuen, ni neu barrura itzultzeko beranduegi baita. Ezkutuan nahi ninduketen horiek behartu ninduten autoa gordetzera.\nArmairutik kanpo egoteagatik, garaje plaza bat alokatu behar izan nuen. Zenbait astetan paper bat utzi zidaten autoaren leihatilan. “Las relaciones entre mujeres no son diversidad, son una aberración” zioten diseinu eskaseko hainbat ohar txikiak ziren. Ez nion garrantzi handiegirik eman, kasualitatez-edo gurpilak laban handi batekin zulatu zizkidaten arte.\nAntzeko hamaika gertakizun ditugu gordeta, askorentzat estigmak, mehatxuak eta irainak bukatu diren arren. Hain justu, LGTBIfobiaren aurkako eguna ospatu behar genuen astean, espainiar Estatuan onartu berri den abortuaren lege berriak estigma zaharrak zabaltzeko balio izan du. Emakumeon eskubideen konkista bakoitzaren aurrean, euren pribilegioak mehatxatuta sentitzen dituztenak oldartzen dira.\nOldarkeria hori harrotasun bilakatzen dugu bazterretan gaudenok. Hiruki Larroxa kolektiboak plazaratutako “Noiz bukatzen da armairua” ikerketa lanean memoria ariketa bikaina osatu dute identitate ezberdineko hainbat ahotsek.\nEstigmen gainetik, bazterrean gaudenok gure genealogia propioak ditugu eta osatzen ari garen historiari ezin izanen diote muzin egin, denontzako eskubideak lortzera deitutako konkista delako gurea.


Eboluzioa zuzenean: bakterioen adibide bat\nMilaka belaunalditan zehar gertatutako bakterio-populazio baten eboluzioa aztergai\nEboluzioaren teoria iritzi eta argudio sasizientifikoek ezbaian jarria dute azken urteotan. Espageti-munstro hegalariek eta diseinatzaile inteligenteek ebidentzia zientifikoaren aurka jo dute sutsuki. Hamaika dira mundu zabalean kreazionismoaren alde martxan diren ekimen eta aferak eta arrazoimenaren aurkako guda horretan zenbait bataila irabazi dituzte jada. Horren harira, eboluzioaren teoriaren aldeko hondar ale bat gehitzera dator Michiganeko Estatu-Unibertsitateko ikerlari talde bat: Escherichia coli bakterioa eboluzionatzen behatu dute.\nLur planetako bizitza izarretako planeta atzerritar batetik etorri izanaren orain arteko ebidentziarik handiena publikatu da


Oraingo honetan DBH3ko ikasleok atomo desberdinen maketazioa egiten aritu gara. Maketa horietan eredu atomiko bakoitza irudikatzea izan da gure lana.\nNik sodioaren irudikapena egin behar izan dut:\nSodioak 11 elektroi, 11 protoi eta 13 neutroi ditu\nElektroiak gorriarekin dierazi dut, protoiak berdez eta neutroiak morez.\nAnonimoa 2017(e)ko urtarrilakren 17(a) 10:30\nMaketa hau gustatu egiten zait, orbitak kolore gorriz egotea kreatiboa baita. Horrez gain azken irudian beste alanbre mota bat egotea, pixka bat desentonatu egiten du.\nAnonimoa 2017(e)ko urtarrilakren 17(a) 10:33\nOngi daude eginda baina hirugarrena eta laugarrena desitsuratuta daude, eta azkenengo irudian alanbre kolore desberdinak arreta deitu dit.\nAnonimoa 2017(e)ko urtarrilakren 17(a) 10:53\nItxura eta egitura naiko ondo daude


LGBTIQ+ manifestua : Instituto de Minas de Barakaldo Minas Ikastetxea\nLGBTIQ+ pertsonen eskubideen aldeko lehen mugimenduak 1969an egin ziren Estatu Batuetan.\nOrdutik hona, komunitateko kideen egoera asko hobetu da herrialde askotan. Espainia, adibidez, gaur egun kolektiboko kide izateko 10 herrialde onenetako bat da. Baina oraindik oztopo asko daude gainditzeko.\n71 herrialdetan homosexualitatea krimen bezala hartzen da eta 12tan heriotza-zigorra ezartzen da. Espainian, egoera askoz hobea den arren, oraindik gauza asko hobetu behar dira, gure institutua bezalako tokietan.\nLGBTIQ+ izateagatik, oraindik desberdintasun eta marjinazio-egoera askori aurre egin behar diegu. Horregatik, honako puntu hauek aldarrikatzen ditugu:\nEz izan beldurrik armairutik ateratzeko edo besteek deskubritu zaitzaten.\nGure sexualitateagatik irainduak ez izatea.\nGure generoa errespeta dadila.\nEz dezatela pentsatu pertsona promiskuoa zarela zure sexualitatearengatik.\nFilmetan, telesailetan edo liburuetan presentzia handiagoa izatea.\nEz dadila onartu zis-heteroa araua bezala, eta aniztasuna salbuespen gisa.\nZure familiak onar zaitzala.\nZure lagunek arraro ez begiratzea.\nZure genero bereko jendeak ez dezala pentsatu haienganako erakarpena sentitzen duzula.\nZure generoarekin bat datorren komunera sartu ahal izatea.\nGeneroari eta sexuari buruzko estereotiporik ez erreproduzitzea.\nSexu-aniztasuna errealitate gisa hartzea, eta ez etiketa gisa.\nSexu-aniztasuna ez da moda bat.\nZis-hetero etiketatik kanpo jaio ginen guztiok, arazo hauei eta beste askori aurre egin behar diegu, eta borrokan jarraitu behar dugu. Estereotipoekin amaitzeko borrokan. Irainekin amaitzeko borrokan. Marjinazioarekin amaitzeko borrokan. Jendea sexualitateagatik diskriminatzen duen guztiarekin amaitzeko borrokan. Izan ere, generoa eta sexualitatea ez dira aukeratzen, eta inor ez litzateke diskriminatu behar horregatik.\nDiskriminatzen eta baztertzen gaituen horrekin guztiarekin amaitzeko, eta institutu eta gizarte ulerkorrago eta toleranteago baten alde.\nMinas BHI – Hezkidetza taldea


Lanbidek bere lehenengo enplegu-zentroa ireki du Arratian - Berria\nLanbidek bere lehenengo enplegu-zentroa ireki du Arratian\nEskualdeko lehenengo enplegu-zentroa abian jarri dute Lanbidek eta Arratiako Udalen Mankomunitateak . Bulego berria Artean dago, eta erabiltzaileak ostiraletan joan ahal izango dira instalazio berri horretara, 08:30etik 14:30era, lana bilatzeko aholkularitza eta laguntza jasotzeko.\nZentro berria Arteako kultur etxean dago, eta, besteak beste, herri hartako Udalaren lankidetzari esker gauzatu ahal izan da proiektua. Bulegoan, erabiltzaileek orientatzaile baten aholkuak jaso ahal izango dituzte, eta enplegua bilatzeko autokontsulta-tresnak erabili. Horrez gain, taldekako tailerrak ezarriko dira —autokontsulta-tresnak erabiltzen ikasteko—, enplegua bilatzeko teknikei buruzko prestakuntza eskainiko da, curriculuma egiteko informazioa emango da, eta lan-poltsetara nola sartzen den azalduko da.\nEdonola ere, proiektu honek urrats bat harago iritsi nahi du, Mankomunitatearen sostengu irmoarekin. "Bulegoak jardun proaktiboa izatea nahi dugu, eta lanik gabe daudenen pertsonengana gerturatzen saiatuko gara. Gainera, garrantzia eman nahi diogu prestakuntzari eta lankidetzari, besteak beste, lanbide-heziketako Zulaibar zentroarekin", adierazi zuen atzo Josune Gorospek, Arratiako Udalen Mankomunitateko lehendakariak.\nGotzone Sagardui Lanbideko Lan Aktibazioko zuzendariak ere nabarmendu zuen zentro berriari eman nahi zaion izaera "proaktibo" hori, eta gero eta zerbitzu gertuago eta hobea emateko Lanbidek duen bokazioa azpimarratu zuen. Halaber, bulegoak "laster zerbitzu gehiago" eman ahal izango zituelako itxaropena azaldu zuen, bailarako herrietako biztanleei jadanik ematen hasi zaizkienez gain.\nProiektu honek Europako Gizarte Funtsaren laguntza jasotzen du, eta enplegu-bilaketari laguntzeko Lanbidek eta Mankomunitateak garatzen dituzten ekimenen artean kokatzen da.


Hitzaldia: "Olentzero, Santa Claus eta Erregeak: tradizioa eta generoa neguko festetan" - Kotarro\nHitzaldia: “Olentzero, Santa Claus eta Erregeak: tradizioa eta generoa neguko festetan”\n16/11/2019 @ 18:00 – 19:30\nAritzala (Deierri, Montalban Gizarte Etxea)\nAzaroak 16, larunbata. Aritzala (Deierri, Montalban G.E.) 18:00etan.\nOlentzero emazte gabe agertzea egokia al da? Nor da Mari Domingi? Olentzerok gizonezkoa izan behar al du derrigorrez? Santa Claus berria al da hemen? Baltasar beltza eta hiru erregeak gizonezkoak izan behar al dira beti?\nEguberrietako sinbolo nagusien inguruko gogoeta egingo dugu tradizioa, historia, aldaketa, ekonomia eta generoa moduko ardatzak kontuan hartuta. Neguko Festetan eta horien ikono nagusietan historian zehar izandako bilakera, ahaztutako esanahiak, sortu diren funtzio berriak, eta etengabeko egokitzapen eta aldaketan gertatzen diren gora-beherak aztertuko ditugu.\nHizlaria: Oier Araolaza Arrieta (Elgoibar, 1972) dantzaria da. Dantzan.eus-en zuzendaria da, eta Eibarko Kezka eta Donostiako Argia taldeetako dantzaria da. Gizarte eta Kulturazko Antropologian eta Informazio Zientzietan lizentziatua, genero-identitatea euskal dantza tradizionalaren sorkuntzan ikertu du Mikel Laboa katedraren bekarekin EHU/UPVn egin berri duen doktore-tesian. EHUn Euskal dantzari buruzko ikasketetan (2016-2017) irakasle aritu da eta Dantzertin, Euskadiko Arte Dramatikoa eta Dantzaren Goi Mailako Eskolan euskal dantza irakasle izan da (2017). “Euskal Dantza” (Etxepare, 2012) liburuaren egilea da eta Eusko Jaurlaritzaren Kulturaren Euskal Kontseiluko kidea (2010-2019). Gregorio Santa Cruz dantza maisua (Ego-Ibarra, 1998) eta Euskal Dantza (Etxepare, 2012) liburuen egilea da.\nPrevious article Pribatutasuna Sarean lantegia\nNext article Go!azen 6.0 antzezlana (bigarren saioa)


Izaskun eta Edu | Abaraxka Hostel\nUdaberriaren hasieran Izaskun eta Edu izan genituen gurean\nMorgatik, Bizkaiatik etorritako bikote jatorra. Pare bat aste zituzten libre eta, ez lehenengo aldiz, bizikletak hartu eta Euskal Herria pixka bat hobeto ezagutzea erabaki zuten. Morgatik atera eta, gurera iritsi aurretik, Otxandio, Araia, Aretxabaleta eta Oñati izan ziren beraien Tour de France partikularreko “villes-étapes” batzuk.\nAbaraxka Azkoitia Hostelera eta gure Bikefriendly izaera eta zerbitzu esklusiboetara Oñatitik bueltan etorri ziren, pagoen artean Udana igo eta, behin Legazpira iritsita, Bide Berdea jarraituz Azkoitiraino, Abaraxkaraino, Urola ibaia besarkatuz jeisten den trenbide zaharreko bideberdea jarraituz maldan behera, xuabe-xuabe .\nGure Bide Berdea asko gustatu zitzaiela esan zigun Eduk, nahiz eta tunel baten argi-sensoreek huts egin (Aldundiarentzat “abixua”, mantenimendurako .\nJan eta lo Abaraxkan egin ondoren, Bide Berdean segitzea erabaki zuten, Zumaiara jeitsiz lehenengo eta gero, handik Zarautzera. “Errezilera hurbiltzeko asmoa genuen, eta handik Bidanira eta Tolosara, baina eguraldi epelagoa iristen denerako utziko dugu”, aipatu ziguten, irribarre batekin eta aste osoan lagun izan genuen euritik ondo jantzita eta babestuta.\nBideoagatik segituan konturatuko zarete pila bat gustatu zitzaigula Izaskunen bizikleta. “Karrerako” Zeus zaharretik gauza gutxi gelditu da, koadroa, aurreko aldagailua eta ezer gutxi gehiago. Pixkanaka, bidaiatzeko bizikleta ederra ari dira sortzen (“an ongoing project” )\nErgotec Space estiloko eskulekua oso deigarria da (“behin ohituta, ergonomikoa eta ederra da”, esan zigun izaskunek), platerak bi utzi dituzte (txikiak biak) eta 10 piñoi sartu dizkiote aldapa gogorrenak igotzeko. Platerak aldatzeko palanka jatorrizko lekuan dago, koadroan, baina pinoiak aldatzekoa eskulekuan, eskubian (askoz gehiago erabiltzen du hau, jakina, eta erosoago goian edukita). Eta hamar pinoi sartzeko zabaldu egin behar izan dute pixka bat beheko tirantea.\n“Proiektua” fintzen ari dira oraindik, doitzen: esate baterako potentziaren altuera eta poltsak eramateko egitura, beraiek egiten eta hobetzen ari direna.\nPedalier ardatza, direkzioa, zela edo aulkia (ederra kasu bien bizikletatan), aurreko balaztak gurpil bientzat (gurpil-azalak jatorrizkoak baino zabalagoak direlako)… elementu asko petsonalizatu dituzte Izaskunen bizikletan, eta zoragarria ari zaie geratzen.\nHurrengorarte, lagunok, mila esker! Plazera izan da zuek gurean hartzea!


SSD: egoera solidoko disko gogorrak | Consumer\nSSD: egoera solidoko disko gogorrak\nUnitate horiek etorkizuneko aukera dira gailu eramangarrientzat; energia gutxiago kontsumitzen dute, datuak azkarrago atzitzen dituzte eta ez dute zati mugikorrik.\nTelefono mugikorrak, MP3 erreproduzitzaileak eta ordenagailu ultraeramangarriak dira horrelako disko gogorrak integratu ahal izan dituzten lehen gailuak, pieza mugikorrik ez dutenez, bibrazioak hobeto jasaten dituzte eta datuak azkarrago irakurtzen dituzte. Gainera, disko gogor konbentzionalek baino askoz txikiagoak dira.\nAzken hilabeteetan, hainbat ordenagailu eramangarri eta musika- eta bideo-erreproduzitzaile disko gogorren belaunaldi berri bat erabiltzen hasi dira. Disko gogorrak ingelesezko “Solid State Drive” edo egoera solidoko unitateak dira, eta azkarrago eskuratzen dute informazioa, prozesu honi atzerapena eransten dioten zati mugikorrik ez baitute.\nDisko bat pieza mugikorrekin, hau da, plater birakariekin, sartu ordez, memoria ez-lurrunkorra dute (datuak grabatuta geratzen dira), hala nola memoriak.\nflash, edo memoria lurrunkor bat (datuak ez dira geratzen\ngrabatuak, baizik eta beste unitate batera pasatzen dituztenak), herrikoien estilokoak\nprozesadorerako berehalako sarbidea), ordenagailuetan asko erabiltzen dena\nHala ere, disko-fabrikatzaile gehienak\nSSD gogorrek flash memoria ez-lurrunkorra erabiltzen dute,\nSDRAM memoria erabiltzen duten SSD diskoek bateria bat izan behar dute\nbarnekoa, datuak gordetzeko.\nSSD disko gogorrak apustu handia egiten ari dira industrian\ndisko gogor konbentzionalak ultraeramangarrietan ordezkatzeko\nedo tamaina txikiko gailuak sortzeko,\negoera solidoko unitate horiek disko gogor eta memoria gisa erabiltzen dituzte,\npisua txikiagoa delako. Disko gogor konbentzionalak,\ngero eta txikiagoa eta handiagoa delako\nedukiera, askoz bero handiagoa sortzen dute beren gainazalean\ndatu-transferentzia handiko uneak,\nbateriaren iraupena eta funtzionamendu orokorra\nekipo eramangarri bat.\nMota hori erabiltzeak dituen abantaila nagusiak\ndiskoetako abio azkarragoarekin batera,\ndatuak eskuratzeko denbora gutxiago, kontsumo txikiagoa\nenergia. Aldi berean, bero gutxiago sortzen da, ez baitago\nzati mugikorrena, egituran; beraz, handiagoa\nerabiltzen diren ekipoen baterien iraupena\nunitate hauek. Gainera, isilak dira eta eutsi egiten diote\nhobeto bibrazioak eta horien erabilera mugikortasunean.\nGaur egun, ordea, gailu horiek\ngigabyteko prezioa disko gogorrak baino askoz handiagoa da\narruntak, hamar aldiz handiagoak, baina\nbeherantz. Bestalde, hau da haren bizi-zikloa:\ndisko gogor konbentzionalak baino laburragoa.\nGaur egun, gailu horiek gigabyteko prezioa disko gogor konbentzionalena baino hamar aldiz handiagoa dute.\ndiskora altuagoa da, eta azkarrago higatzen da. Hala ere, haren zikloa nahikoa da\ngoratua, diskoak denbora luzez funtziona ez dezan\nintegratuta dagoen gailua\nzehaztu zenbat irakurketa- eta idazketa-eragiketa egiten diren\ndiskoaren gainean egiten dute, gelaxka batzuek\nbeste batzuek baino higadura handiagoa.\nAzkenik, fitxategiak berreskuratzean, diskoen datuak\nzati mekanikoetako gogorrak berreskuratu egin daitezke,\ndiskoaren zati mekanikoa. Hala ere,\ndisko solidoa, gelaxka bati kalte egiten bazaio, datuak\nsuntsitu egiten dira eta ezin dira berreskuratu.\nEdukiera handiagoa eta tamaina txikiagoa\nGaur egun, merkatua lau eta 256 gigabyte bitartekoa izan ohi da. Hau ahalmena esponentzialki hazten ari da prototipoen aurkezpena eta sektoreko enpresa nagusiak. Duela gutxi, IBMk egoera solidoko unitateen probak, lau terabyte.\n. Z-P140 PATA SSD diskoaren altuera 1,8 baino ez da milimetroak eta 12 x 18 neurrikoak. milimetro\nProba horiek IBMren proiektu baten parte dira, horrelako unitateak biltegiratze masiboko soluzioetan, sistema informatikoei zaharragoa ematen dieten enpresak datuen transferentzia jarraituaren tasa, zehazki, %250eraino disko gogor konbentzionalen bidez lortutakoa.\nBestalde, Toshiba konpainia japoniarra, ikerketaren buru diren enpresak, eta horrelako disko gogorrak egiteko, 256 gigabyteko SSD disko bat, hiru milimetroko altuera. Horregatik, oso erakargarria da MP3 erreproduzitzaileetan eta ordenagailu eramangarrietan erabiltzen da. Toshibaren arabera, unitate hauek produktu berriak dendetan ikusi ahal izango dira lehen hilabeteetan 2009koa.\nSDD disko txikienetako bat Las Vegaseko CES 2008 azokan Intelek aurkeztutakoa. . Z-P140 PATA SSD diskoaren altuera 1,8 baino ez da milimetroak eta 12 x 18 neurrikoak. milimetrotan. Diskoaren biltegiratze-ahalmena 16 gigabyte artean.\ndatuak diskoak gailuak móviles-eu Unitateak


Hatshepsut - Wikipedia, entziklopedia askea.\nHatshepsut Egiptoko XVIII. dinastiako erregina-faraoi bat izan zen, aipaturiko dinastiako bosgarrena, K.a. 1479tik K.a. 1457 arte gobernatu zuena. Maatkara Hatshepsut izenarekin gobernatu zuen, eta Egiptoko tronuan denbora gehien eman zuen emakumea izan zen.\nK.a. 1479 - K.a. 1458\n← Tutmosis II.a - Tutmosis III.a →\nAmon jainkoaren emazte\nEgipto eta Tebas, c. K.a. 1507\nK.a. 1458 (50 urte) (48/49 urte)\nGaur egun faraoi hau ezagutzen den Hatshepsut izena hasiera batean Dama nobleen artean lehena esanahia zuen titulu bat zen, Hatshepstu Khenemetamon izen osoan ere agertzen zena, hau da Dama nobleen artean lehena, Amonekin elkartua.\n1 Lehen pausoak\n1.2 Faraoien alaba, biloba eta emaztea\n1.3 Hirugarren Tutmosis\n2 Hatshepsut, faraoi\n2.1 Bi faraoi tronu berean\nHatshepsuten familia: Bere aita Tutmosis I.a, bere ama Ahmose eta bere ahizpa txikia Neferubity.\nEz da zehatz ezagutzen Hatshepsut noiz jaio zen, baina litekeena da garai hartan Egiptoko hiriburua zen Tebasen gertatu izana Tutmosis I.aren erregealdiaren amaieran. Faraoiak seme-alabarik ez zuenez, izendatutako oinordekoa Hatshepsuten aita zen Tutmosis I.a izan zen. Horrek bere tronuratzea legitimatzeko Ahmose printzesarekin ezkondu behar izan zuen.\nEzkontza horren ondorioz, Tutmosis I.ak Hatshepsutez gain beste hiru seme-alaba ere izan zituen, Amenmose, Uadymose eta Neferubity izenekoak. Zoritxarrez, eta haurrek zuten heriotza tasa handia zela eta, soilik Hatshepsut eta haren ahizpa txikia zen Neferubity iritsi ziren helduarora (eta azken hau urte gutxian).\nGuraso bereko neba-ahizpez gain, Hatshepsutek beste zenbait neba-ahizpaorde ere izan zituen, bere aitak bigarren mailako emazteekin eta ohaideekin izandakoak. Horietatik, dokumentatua dagoen bakarra geroago Tutmosis II.a faraoia izango zena da, Tutmosis I.ak bigarren mailako emazte bat zen Mutnefertekin izan zuena.\nFaraoien alaba, biloba eta emazteaAldatu\nHatshepsuten aita zen Tutmosis I.ak egiptoar inperioa ordura arte inoiz ikusi ez zen bezala hedatu zuen hamairu urteko erregealdian. Errege miragarri hark bere tropak Eufrates ibairaino eramateagatik pasatu zen historiara, iparraldetik hegoaldera zihoan ibaia, Niloren kontrako norantzan.\nTutmosis I.aren heriotz goiztiarraren ondoren bere alaba Hatshepsut zen tronuan oinordeko izateko egokien kokatua zegoena, bere nebak jada hilda baitzeuden. Baliteke Tutmosis I.ak, oraindik bizirik zegoenean bere alaba Hatshepsut tronura lotzen saiatu izana, Oinordeko izendatu izanak frogatzen duen bezala. Baina Tutmosis I.aren nahiak ez ziren bete, dirudienez, chatya eta errege arkitektoa zen Ineni buru zuen azpijoko jauregitar baten ondorioz Tutmosis II.a izan zen faraoi izendatu zutena, Tutmosis I.ak bigarren mailako emazte batekin izan zuen semea. Hatshepsutek bere nebaordearen Errege Emazte Handi bihurtzea jasan behar izan zuen, bere harrotasunarentzat kolpe latza izan zela uste dena.\nErregina gaztea Egipto hiksoengandik askatu zuten faraoi handien zuzeneko ondorengoa zen eta gainera, Jainkoaren Emazte titulu garrantzitsua zeraman. Horrek Ahmose-Nefertari erreginaren odol sakratuaren eramale bihurtzen zuen. Logikoa da haren harrotasuna handia izatea, eta bere senarraren mende egotea jasan ez izatea. Hala, ez da harritzekoa senar ahul eta bigunak koroa bikoitza janzten zuen bitartean, Hatshepsut bere burua eraginean eta boterean goraka eta goraka zihoazen bere aldeko pertsonez inguratzen hasi izana: Horien artean nagusiki Hapuseneb eta Senenmut nabarmen daitezke. Errege Emazte Handia aurkari oso arriskutsu bihurtu zen Ineni bisirraren beldurrerako.\nTutmosis II.ak oso erregealdi laburra izan zuen, eta gazterik hil zen, ezagutzen zaizkion bi seme bakarrak artean lehen haurtzaroan zeudenean. Aurreko belaunaldian gertatu legez, Hatshepsut erregearen emazteak ez zuen semerik izan, baizik eta alaba bat, eta, ondorioz, beste oinordekotza krisi bat sortu zen. Beste behin, Inenik nobleziak Tutmosis II.ak ohaide batekin izan zuen seme bat hautagai bezala onartzea lortu zuen, Tutmosis III.a izenarekin errege bihurtuko zena. Edonola ere, Hatshepsutek ez zuen Tutmosis II.arekin gertatu zen gauza bera gertatzerik nahi, eta, egia esan, gauzak asko aldatu zituen.\nTutmosis III.a gobernatzeko artean oso txikia zenez gero, Tutmosis II.aren Errege Emazte Handia zen Hatshepsut bihurtu zen erregeorde, eta errege berriaren eta bere alaba zen Neferuraren arteko ezkontza data jakinik gabe atzeratu zuen, hori baitzen Tutmosis III.aren tronuratzea legitimatu zezakeen pertsona bakarra. Egoera ez zen batere arraroa: erregeordetza kasu asko egon ziren egiptoar historia osoan zehar, baina sekula ez erregearekin inongo senidetasun harremanik ez zuen emakume batena.\nTutmosis III.aren erregealdiko lehen urteetan Hatshepsut kontu handiz prestatzen aritu zen egiptoar gizarte tradizionala irauliko zuen "Estatu Kolpea". Parte-hartze politikotik erabat aldendu zuen Ineni, eta leial zitzaizkion Hapuseneb eta Senenmut kargurik garrantzizkoenetara goratu zituen. Dirudienez, garai hartako pertsonaia politikorik garrantzitsuena Hapuseneb izan zen, bere buruarentzat bisir eta Amonen Apaiz Goren karguak elkartu zituena. Hain aliatu boteretsuekin Hatshepsutek jada bazituen mundua harritu ahal izateko behar adina baliabide eta laguntza.\nHatshepsuten esfingea, argi eta garbi ikus daitekeen faraoi bizarrarekin. MMNY\nBi faraoi tronu bereanAldatu\nBere burua behar bezain indartsu ikusi zuenean, ordura arte Errege Emazte Handi eta Jainkoaren Emazte zen Hatshepsutek, Tutmosis III.aren aurrean bere burua ere Bi Lurretako faraoi eta Amonen prima izendatu zuen, Hapuseneb buru zuten apaizen onespenarekin. Efektu kolpea bikaina izan zen. eta esperientziarik gabeko Tutmosis III.ari bere izeba eta amaordea zena gehiago zela onartzea besterik ez zitzaion geratu. Hatshepsut egiptoar historiako hirugarren erregina-faraoi ezaguna bihurtu zen.\nHatshepsutek karguko titulu maskulino guztiak bere egin zituen (Zezen boteretsu titulua izan ezik), ordutik aurrera bere burua gizon bat bezala irudikaraziz eta gezurrezko bizarra jarriz. Ustegabeko elkargobernaritza bat ezarri zuen bere ilobarekin, Hatshepsut beti ilobaren gainetik egon zen arren, bigarren mailan utziz, geroago Tutmosis III.ak historian izango zuen eginkizunarekin inongo zerikusirik izango ez zuena. Halakoak baitziren Hatshepsuten karisma eta izaera.\nHala ere, Hatshepsut ezin da ikusi usurpatzailea balitz bezala, egile batzuek egungo garaira ekarri duten ikuspegia. Haren garaian behintzat ez zen hala ikusi, hala izan balitz Hatshepsutek erraz ezabatuko zituen bere arerioak edo gerra zibil bat gertatuko zen. Tutmosis III.a ez zen jauregian sartuta egon, pentsatu izan den bezala, eta Hatshepsutek ere ez zuen eragotzi Tutmosis III.aren existentziari buruzko aipamenik egitea. Orduko gizarteak arazorik gabe onartu zuen egoera berria, eta Hatshepsutek egiptoar historia guztiko erregealdirik oparoenetako bat izan zuen, baita Hapuseneb eta Senenmuten laguntzari esker ere, itzalean zeuden benetako gobernariak.\nTutmosis II.a Egiptoko faraoia\nWikimedia Commonsen badira fitxategi gehiago, gai hau dutenak: Hatshepsut


Hasiera > Berriak > Gure enpresa liderra industria bera kokatuta dagoela\nShenzhen Color Textile Technology Co., Ltd. egoitzak Jiangsu Busy Man Textile Co., Ltd. da. Produktu nagusiak: alde batetik toalla, aurpegia eskuoihal, kirol eskuoihal, bainu eskuoihal, hondartza eskuoihal, bainu gona, bainu, eta beste toalla produktuak eta etxeko ehungintza produktuak; Jacquard toalla, banbu zuntz eskuoihal, Microfiber eskuoihal, hozte toalla, eskuoihal konprimitua, bero-transferentzia / sublimazio inprimatutako eskuoihal, digital inprimatutako eskuoihal eta abar;\nCore produktuak: kotoia digital inprimatutako eskuoihal eta kotoia bikoitza alboetan inprimatutako eskuoihal.\nGure enpresa izan da kotoia digital inprimatutako eskuoihal teknologia ikasten 7 urtez. teknologia eta produktuen kalitatea puntako industria berean posizioan daude eta oso Japonian merkatu onartu. 10 urte baino gehiago toalla ekoizpen eta OEM ODM prozesatzeko esperientzia dugu. Bereziki ekoizpen inprimatutako digital toalla ahalmena ere, gure enpresak bi inportatutako abiadura handiko inprimatzeko digital kotoia toalla lerro, egunero 13.000 metro karratu, 190,000pcs eskua eskuoihalak edo 40,000pcs kirol eskuoihalak edo 13.000 pcs bainu eskuoihalak irteera batekin. Azkarrena ontziratu Entrega hamar egun izan daiteke. Gure lankidetzan marka artean, New Balance, Hello Kitty, Dunlop, Pepsi, Swarovski, AVON, Lotte, Amazon, Disney, Sailor Moon, PILOT eta abar.\nKonpainiak nazioarteko SEDEX ikuskaritza eta Disney-ikuskaritza gainditu ditu eta FAMA irabazteko. Horrez gain, gure inprimatzeko teknologia digitala bi patente ditu, patente kopurua 2016103885153 eta 2016204089245. da ere gaude 9 urteko urrezko Alibaba hornitzaile. Ongi etorri gure enpresak egin zuen gune ikuskatzeko edozein interes edo zalantzarik baduzu.


EH Bilduk bi urtekoentzat zaintza zerbitzua udaletik eskaintzea eskatzen du | El Diario Vasco\nZumaiaEH Bilduk bi urtekoentzat zaintza zerbitzua udaletik eskaintzea eskatzen du\n2018ko abenduaren 20an egindako plenoko gai zerrendan EH Bilduren eskariz sartuta zegoen bi urteko haurren uztaileko zaintza zerbitzuaren gaia gai-zerrendatik kanpo utzi zuen Oier Korta alkateak. «EH Bilduri inolako argibiderik eman gabe, taldeak jakin zuen oposizioko beste alderdi bateko kideak esanda berari boto asmoaren berri galdetu zitzaiola. Beraz, alkateak bazekien Oposizioak bat eginda gure proposamena babestuko zuela Udal Gobernuaren ezezko botoen aurrean», azaldu dute EH Bildutik. Gai plenoaren gai zerrendatik atera zuen, eta EH Bilduren proposamena ez zen aztertu. Horiek horrela, Zumaiako EH Bilduk jarrera hau salatu nahi du, «beste kalifikaziorik erantsi gabe, berez erakusten baitu jarrerak berak alkatearen talantea zein den», diote.\nGaiak baditu aurrekariak. 2015ean, EH Bilduren agintaldiko azken urtean Zerbitzua eskaini zen eta «balorazio ona» jaso zuen erabiltzaileen aldetik. EAJk agintea hartutakoan, zerbitzua Maria eta Jose Ikastetxera (orain Zumaiena Ikastetxea) bideratu nahi izan zen, oposizioak gelditu zuelarik egitasmoa. Ondorioz, Zerbitzua kendu egin zuen udal gobernuak. Ordutik Zumaiako Herri Eskolako guraso elkarteak antolatzen du bere kabuz uztailerako bi urteko haurren zaintza Zerbitzua, Zumaiako udaletik diru laguntza jasoz horretarako.\n2018ko urriaren 22ko hezkuntza batzordean, EAJk zerbitzu honen inguruko konsulta egin, eta EH Bildu jabetuta Zumaiako herriak uztailean zerbitzu horren demanda egiten duela, haurreskolek ez baitute uztailean zerbitzurik emango, abenduko plenorako gaia landu eta proposamena aurkeztu zuen.\nGaia ez da aztertu\n«Azaro osoa pasa, abendu osoa eta inolako mugimendurik ez zenez egon Udal gobernuaren partetik, horrelako zerbitzu batek aurrez antolatu ahal izateko behar duen denbora kontuan hartuta, EH Bilduk abenduaren 20ko plenora eraman nahi izan zuen gaia. Horretarako, astebete lehenago aurkeztu genuen proposamen eskaria; pleno aurreko astean ere inolako harremanik ez da izan EH Bildurekin. Plenoko gai zerrendan gaia sartu zen, eta bapatean plenoan bertan alkateak gaia aztergaietatik kanpo utzi zuen. Zergatik? EH Bilduren ekimenez, oposizio osoak bat eginda eta udal gobernuaren aurrean gaia onartua izango zelako», diote, eta gaineratu dute: «ordutik ere ez da gaia aztertu, eta EH Bilduk eskatuta, urtarrilaren 15ean Hezkuntza batzordean aztertuko da gaia».\nUztailean hiru urtetik aurrerakoei udalekuen Zerbitzua Udaletik eskaintzen zaien bezala , bi urtekoentzat zaintza zerbitzua ere udaletxetik eskaintzea eskatzen du EH Bilduk. «EH Bilduk oposizioan egon arren, zumaiarren beharrei erantzunez, zumaiarrentzat onena denaren alde lanean jarraituko du. nahiz eta batzuek oztopoak jartzeko helburua besterik ez izan», amaitu du Zumaiako EH Bilduk.\nLas familias numerosas podrán solicitar este mes las bonificaciones en el IBI Ander Altuna, Espainiako ziklo kros txapelketan


'Pohang' lurrikararen ondorioz, etxebizitza askok hondoa jo zuen. (Argazkia: Korean Youth English News)\nPohang lurrikarak 5.4-ko maila eman zuen Richter eskalan eta haren ondorioz hildakorik gertatu ez arren ziento bat zauritu eragin zituen eta kalte material handiak aipatu herriotako etxebizitza, eraikin publiko eta bestelako azpiegituretan. Koreak garai modernoetan bizi izan dituen lurrikaretan bigarren bortitzena izan zen Pohang.\n2018tik aditu askok adierazten zituzten beren susmoak fracking operazioak zirelakoan lurrikara horren errudunak. Orain Seuleko gobernuak izendatutako jakintsuek berretsi dute hipotesia, AFP agentzia bi zabalduta zenbait hedabidek jakinarazi dutenez. Aipatu geotermia plantak ez darabil izen bereko beste planta gehienek darabilten teknologia, fracking-arena baizik: presio handiak injektatzen du ura lurpera, hondoko geruzetako harria lehertzeko eta honek "maila txikiko aktibitate sismikoa eragin du", ikerlari taldearen buru izan den Lee Kang-kun-en hitzetan. "Denborak aurrera egin ahala, honek eragin du Pohang hirian lurrikara lehertzea. Guk ondorioztatu dugunez, Pohang lurrikara gizakiak eragindako lurrikara izan da, ez da izan naturak berez eragina".\nPohang eskualdeko hainbat biztanlek adierazi dute gobernua auzitara eramango dutela lurrikaragatik, eta gobernuak berriz publikoki azaldu du benetan sentitzen duela gertatua. Geotermia planta itxita eduki dute ikerketen zirauten bitartean eta orain "betirako geldituko dugu", adierazi du Komertzio, Industria eta Energia ministroak. 2016an abian jarritako instalazioak 71 milioi dolar kostatu ziren.\nLurrikarak utzitako kalteen arrastoak Pohang hiriko karriketan, 2017ko azaroan. (Argazkia: The Kyunghyang Shinmun)\nKanal hauetan artxibatua: Frackingaren arriskua | Hondamendiak


Uberan - Euskal Idazleen Elkartea - Txakur Gorria kolektiboari elkarrizketa\nTxakur Gorria kolektiboari elkarrizketa\nBi idazle, bi irudigile, lau sortzaile, zortzi istorio, hamaika errealitate, liburu bat: Errealitateak. Txakur Gorria kolektiboak argitalpen berria plazaratu zuen abenduan, haien ahotsetik ezagutu ahal izan dugu sakon: sorkuntza kolektiboaz, irudien esanahiez, hitzen intuizioez mintzatu gara jarraian duzuen elkarrizketan.\nErrealitateak. Hasteko eta behin, zer nolako errealitateak dira bertan bildu dituzuenak?\nErrealitate anitz samarrak bildu ditugula uste dugu. Guk erraz identifikatzen dugu liburuaren sorkuntza prozesuak iraun arteko hilabeteetan izandako bizipen eta gogoetetatik sortutako errealitateek direla orriotan kabida dutenak. Kasu askotan, gainera, denbora tarte horretan arreta eman ziguten detaile txikiren batetik tiraka sortutako kontakizun eta irudiak dira.\nZergatik jo duzue errealitate horietara, zein izan da sorkuntzarako motorra?\nAldiro sorkuntzarako estimulu ezberdinak topatzen ahalegintzen gara. Kasu honetan, zortzi kolore hautatu eta horietatik abiatuz sortzea otu zitzaigun eta hala egin genuen. Nereak eta Anek launa kolore aukeratu zituzten eta kolore bakoitzetik abiatuz testu bana ondu zuten. Ondoren, bigarren pauso batean, Mariñe eta Malenek irudi bat gehitu zioten kontakizun bakoitzari. Kolore bakoitzak sentimendu bat iradokitzen du askotan, giro bat, paisaia bat... eta polita izan da koloreak abiapuntutzat hartuta sortzea.\n“Irabazleek irabazten jarraitzen dute; galtzaileek koherentzia bilatzen dute beren bizitzan.” 33. orr.\n“Eta, zelan azaldu... iruditzen zaio inork ez duela aukeratu dagoen lekuan egotea, baina beranduegi dela dagoeneko beste ezer imajinatzen hasteko”. 65. orr.\n"Errealitateak" izanik, zapore mingotsa topatuko dugu testuotan, ezinbestean?\nEz du zertan. Liburuan zehar zapore ezberdinak topatuko ditugu; esnearen mina, inbidiaren pikantea, bikote egonkor(egi) baten geza, akuario baten gazia... Sortzen duguna, oro har, bizi ditugun gatazka sozialek zeharkatuta dagoela uste dugu eta akaso horren ondorio da aipatzen duzun mingostasuna.\n“Xake-Mate” ipuinean: “Hiru peoi txiki ikusi ditut nigana astiro hurbiltzen. Hiru langile direla esango nuke. Apustu kolektiboa, kooperatibismoa, sormena arma gisa, zaintza erdigunean eta halako abstrakzioak errepikatzen entzun ditut beren diskurtsoetan, etengabeko erredundantzian galduta. Uneren batean ezetz esaten ikasi beharko dudala gomendatu didate erruki aurpegiarekin, ezinezkoa dela eta, gainera, ez dela batere osasungarria bizitzako ate guztiak hain modu konpultsiboan irekitzen saiatzea.” 24. orr.\nIronia da minaren kolorea?\nIzan daiteke. Gure ustez, umorea sendagarri moduko bat da minarentzat. Eta ironia, gainera, kritikarako – eta, beraz, autokritikarako- tresna oso baliotsua da; min ematen diguten egoera horiek aldarazteko edo seinalatzeko balio dezakeelako.\n(Argazkia: Txakur Gorria)\nIrudiei dagokionez, gure ezjakintasunean, baina zuen lanetan konstanteak diren moduak, tonuak, teknikak topatu ditugu. Noiz hasten da zuentzat collagea, noiz ilustrazioa? Nola osatzen dute elkar?\nCollagea marrazteko teknika konkretu bat da, ilustrazioaren barnean kokatzen duguna. Ilustrazioa emaitza bera da, nolabait. Liburu honetan, agian, aurrekoetan baino argiago bereizi daitezke bi teknika horiek; atzean bi egile ezberdin dituztenak. Batak gehiago jorratu du collagearen teknika eta besteak bestelako ilustrazioak. Kostraste hori nabarmena da orriotan.\nMina, errealitatea, mingostasuna, ironia... aipatu ditugu. Liburu honetan horiek argitasuna dute, baina ez halabeharrez kolore bizia. Lurrari loturiko koloreak edo zeru indezisoenak dira nagusi horrelako gaiekin?\nAurreko galderan marrazteko bi teknika ezberdin baliatu direla aipatu dugu, baina, era berean, egia da koloreen erabilerak koherentzia moduko bat ematen diela guztiei. Liburu honen hasierako planteamenduak, gainera, normalki horrenbeste erabiltzen ez dituzten koloreak ere nahitaez erabiltzera bultzatu ditu ilustratzaileak, hala nola, berde pistatxoa, arrosa... Oro har, lurrari loturiko koloreak badira gure lanen bereizgarri bat, Mariñe eta Malenek hauek baliatu ohi dituztelako maiz. Aipatzekoa da, bestalde, koloreak ez ditugula figuratiboki erabiltzen, hau da, marraztea iradokitzea dela guretzat eta zerua marraztu behar badugu ez dugula sekula zeru urdin argi bat marraztera joko.\nZortzi kontakizun, eta zortzi ilustrazio. Kolore ezberdineko zortzi ate, zortzi maratila, irakurlearen esku. Bi lagun arduratzen zarete testuez, bi lagun irudiez. Txakur Gorriaren lanak ezagutzen dituenak ez du harriduraz hartuko obra berri hau, lan kolektiboaren ildotik datorrelako beste behin, hitza eta irudia uztartuz, sormena bide. Hala ere, behin eta berriz harrigarria egiten zaigu posible izatea hainbeste eskutara sortzea lan bat... Lerroz lerro, trazoz-trazo egiten den lana da intuizioz, edo negoziazioaren bitartez modu antolatuan?\nLan kolektibo honek ere, aurrekoen moduan, bietatik izan duela uste dugu; bai negoziazioaren bidezko antolakuntzatik eta baita ere, bigarren pauso batean agian, norberaren eta taldearen intuiziotik. Hasierako ideia denon artean zehaztu genuen, denon artean hautatu genituen sorkuntzarako aitzaki izango genituen koloreak eta denon artea egin genuen planing moduko bat. Ondoren, Nereak eta Anek launa testu hautatu zituzten eta hortik aurrera eman zitzaion leku gehiago intuizioari, bai testuak sortzeko orduan, bai eta gerora marrazterakoan ere. Taldekide bakoitzak sortu duena konpartitua izan da, hala ere, prozesuaren une ezberdinetan; bai kolore bakoitzak zer iradokitzen zigun gogoetatzeko garaian, bai testuak orrazterakoan, bai testugile batek irudigileari berari idatzi bitartean burura zer irudi zetorkion konpartitzeko garaian..\nBi lagun arduratu zarete testuez, eta egia esan, estilo aldetik, ahots aldetik, batasun handia topatu dugu. Nola idazten da lau eskutara, edo nola gerturatu baten ahotsa bestearengana? Zenbat kafe, infusio, zurito edo ardo kopa dago testu bakoitzaren oinarrian?\nAurrez esan bezala, gaiak konpartitu ditugu gure artean, irakurketak, blokeo momentuak... baina gero, egia da, bakoitzak idatzi duela berari zegokion pasartea. Ez dugu saiakera bereziegirik egin baten ahotsa bestearengana hurbiltzeko, baina, irudien kasuan gertatzen den bezala, bistakoa izan daiteke zuk aipatzen duzun batasun hori. Asko ezagutzen dugu elkar eta elkarrekin horrenbeste denbora pasatzeak ere eragingo du horretan ziurrenik. Hala ere, guk uste dugu argi samar bereiz daitekeela nork idatzi duen zer, eta irakurle zenbaitek ere hala jakinarazi digute. Badirudi batzuentzat erronka moduko bat izan dela liburua irakurri bitartean Nereak zer eta Anek zer idatzi duen asmatzen saiatzea.\nKolektiboki sortzearen zailtasuna eta tentsioa beti dago hor, lan bati ekiterakoan? Edo, agian, lanetik lanera zuen formula-kolektibo propioa osatzen joan zarete, Errealitateak bezalako emaitza bat posible izan dadin?\nLaurok bat gatoz Errealitateak orain arteko gure lanik osoena izan daitekeela esaterakoan. Liburu honek asebete gaitu gehien eta betetasun hau, noski, aurretik egindako lan eta frogen emaitza ere izan daiteke. Orain sentitzen dugu badugula taldean egonkortasun moduko bat eta uste dugu horrek ahalbidetu digula lan-prozesuarekin eta emaitzarekin horrenbeste gozatu izana. Egiteko modu jakin batzuk garatu ditugu gure artean, urte hauetako jardunak eman digu talde bezala esperientzia bat eta gauza asko hitz egin gabe ere ateratzen zaizkigu jada. Beste talderen batekin lan egitea egokitu izan zaigunean argi ikusi dugu hau.\nZortzi testu, eta bakoitzaren ostean, ate bat irudikatzen duen heldulekua. Hura zabaldu, eta irakurri berri dugunari forma emango dion orrialde bikoitzeko ilustrazioa. Liburu honetan, hitza joan da beti aurretik, ondoren irudia?\nBai, kasu honetan hala izan da. Orain arteko frogetan egin izan dugu beste modu batzuetan, adibidez, testua eta irudiak elkarri harilkatuz eta irudiek ere testuei bide emanez, baina kasu honetan hala izan da. Aurrera begira, hala ere, gogotsu gaude alderantzizko bideekin ere esperimentatzen jarraitzeko.\nAzkenaldian lan ugari egin duzue, baina bereziki batek, Berrian egindako kolaborazioek, liburu hau ekarri digu gogora. Izan ere, Berria-koetan kontakizun bat eta irudi bat baitatoz aldiro eskuz-esku. Kasu horrekiko badira aldeak: batetik idazle bat eta ilustratzaile bat zatozte izen-abizenez, eta testuen tonuak gogoetaren bidetik doaz, zuzenak dira, ez zaie poesiarik falta, baina badira zorrotzak. Hitza eta irudia elkartzea, errazagoa ala zailagoa da literaturan ala iritzi artikulu batean?\nBadirudi, a priori behintzat, iritzia ematearekin lotutako gauzek beste pisu bat hartzen dutela, edo hori da behintzat guk ere kanpotik izandako pertzepzioa. Gure kasuan, argi daukagu edozer sortzen dugunean ere iritzia ematen ari garela, nolabait, nahiz eta agian ez izan hain modu esplizituan. Hala ere, aitortzen dugu Errealitateak-ek jolaserako tarte gehiago eskaini digula eta ondorioz, plazera ere handiagoa izan dela. Irudiari dagokionez, Errealitateak-en ilustratzaileak mundu oso bat irudikatzen ahalegindu dira, formatuak ere horretarako tartea uzten zielako. Berriako kasuan, aldiz, muga gehiago sentitzen dute zentzu honetan.\nAutoekoizpena. Zuentzat zer ari da izaten, ikasbidea edo helmuga?\nBiak aldi berean; bai ikasbidea eta bai helmuga. Aukera handi bat izaten ari da. Autonomia handia ematen digu, guk nahi duguna egin dezakegu, eta askeago sentitzen gara ideia bat bururatzen zaigun unetik inprentara arteko bide horretan. Bide horretan inor konbentzitu beharrik ez izatean alde handia dagoela iruditzen zaigu eta, beraz, ez dizkiogula gure sormenari hainbeste muga jartzen.\nDagoeneko hainbat liburu publikatu dituzue, eta aldiro objektu-gisa eta edukiak lantzeko modu gisa forma ezberdin bat hartu dute lanek. Zer nolako ibilbidea egin duzue liburuz-liburu, zer aldatu da lehenengo argitalpenetatik oraingora?\nAsko zaindu dugu denetan liburua objektu gisa pentsatu eta osatzearena. Paperaren, maketazioaren... mundua gehiago ezagutu dugu liburuz liburu eta ezagutza horrek aukera ezberdinak ireki dizkigula uste dugu. Orain, aurrez aipatu dugun taldearen egonkortasunari esker, eduki luzeago eta osoagodun lanak egiteko erraztasun handiagoa izan dezakegula sentitzen dugu.\nKolektiboa. Sarritan errepikatzen duzuen kontzeptua, zuen komunikazioetan eta adierazpenetan. Esan daiteke, egun, kolektibotasuna gutxietsia den hitz bat dela, “modaz pasatakoa”, edo kontrara “gazteen” edo “hippyen” gauza bat balitz moduan?\nEdo, akaso, berreskuratzen eta berrasmatzen ari den zerbait da? Guk ez dugu inoiz sentitu izan kolektibo izateagatik gutxietsiak garenik, kontrara, ate asko ireki dizkigu kolektibotasunak eta bakarka iritsi ezin ginen leku askotara iritsi gara taldean. Egia izan daiteke, agian, gaur egun errazegi erabiltzen den hitz bat dela eta, era berean, artista indibidualak goratu eta izen-abizenak azpimarratzeko beharra duen sistema batean bizi garela. Guk horregatik aldarrikatu nahi dugu kolektibotasuna eta horregatik jarraitzen diegu hain adi hala egiten duten beste zenbait proiekturi (esaterako, Itu Bandari).\nKolektibotasunak ahalduntzea ekarri digu, gainera. Atzera begira jarriz ohartzen gara bakarka egitera ausartuko ez ginatekeen gauza asko egin ditugula elkarrekin eta, zentzu horretan, ez dugu uste lau emakume sortzaile elkartu izana kasualitatea denik. Feminismoak eta beste zenbait mugimenduk erakutsi digute kolektiboaren beharra eta gure asmoa mugimendu horietan ikasitakoa ere sormenera ekartzea litzateke.\nSortzen duguna, oro har, bizi ditugun gatazka sozialek zeharkatuta dagoela uste dugu\nAutoekoizpena aukera handi bat izaten ari da. Autonomia handia ematen digu, guk nahi duguna egin dezakegu, eta askeago sentitzen gara ideia bat bururatzen zaigun unetik inprentara arteko bide horretan\nKolektibotasunak ahalduntzea ekarri digu. Atzera begira jarriz ohartzen gara bakarka egitera ausartuko ez ginatekeen gauza asko egin ditugula elkarrekin eta, zentzu horretan, ez dugu uste lau emakume sortzaile elkartu izana kasualitatea denik


Corrugados irekitzeko "lege baldintza guztiak beteko lituzkeen proposamena" aurkeztu duela dio udalak - Azpeitia - uztarria.eus\nCorrugados irekitzeko "lege baldintza guztiak beteko lituzkeen proposamena" aurkeztu duela dio udalak\nMailo Oiarzabal 2021-03-11 20:14\nProposamen horren xehetasunak aurkezteko prentsaurrekoa deitu du bihar goizerako erakundeak. "CL enpresak, momentuz, ez du interesik erakutsi aukera horren inguruan", gaineratu du udalak, gaur Donostian Azpeitiko lantegiaren jabeekin, Jaurlaritzarekin eta Foru Aldundiarekin izan duten bileraren ostean plazaratu duen oharrean.\nCorrugados Azpeitiaren balizko irekiera aztertzeko bilera egin dute gaur arratsaldean Donostian Cristian Lay (CL) taldeak, Eusko Jaurlaritzak, Gipuzkoako Foru Aldundiak eta Azpeitiko Udalak, eta bilera horren ondoren oharra plazaratu du udalak.\nOhar horretan, udalak bileran planteatutakoa jaso du erakundeak. "Corrugados Azpeitia irekitzeko aukera hipotetikoaren aurrean interes berezia erakutsi" duela dio udalak; lantokiaren irekiera "lagundu eta bultzatu" nahi duela, "lanpostuak sortzeko helburuarekin", baina jabe berriek hori posible izateko baldintzak bete beharko dituztela alde batera utzi gabe, "ingurumeneko baldintza guztiak eta arau urbanistikoak zorrotz betez".\nHain zuzen ere, gaurko bilkuran "ingurumen baldintza, hirigintza arau eta lege baldintza guztiak beteko lituzkeen aukera mahai gaineratu" duela aurreratu du udalak. Proposamen hori "jarrera eraikitzailez aztertzeko eta lantzeko" eskatu die udalak "inplikatutako eragile guztiei", baina bilera osteko oharrean bertan adierazi duenez, "CL enpresak, momentuz, ez du interesik erakutsi aukera horren inguruan".\nGaur aurkeztu duen proposamenaren edukiaz ez du argibide gehiago eman udalak, baina prentsaurrekoa deitu du bihar goizerako eta xehetasunak han azalduko dituztela esan du erakundeak. Argitu du, hori bai, labeak herrigunean martxan jartzeko aukera txosten teknikoen menpe dagoela. Txosten horietan jasotakoaren gain egongo da "erabakia", udalaren esanetan, baina erakundeak aurreratu du "oso konplikatua izan daitekeela" txostenek labeak herrigunean irekitzeari oniritzia ematea.


Baliabide digitalak, arauaren hedapen eta onarpen sozialaren mesedetan | El Diario Vasco\nCulturasBaliabide digitalak, arauaren hedapen eta onarpen sozialaren mesedetan\nMintegiaren azken eguneko irudi bat. / Euskaltzaindia\nMikel Zalbide, euskaltzain osoa: «Arauak gustukoak diren, erabiltzen ote diren, nork erabiltzen ote dituen aztertu behar da, eta, finean, jarrera, ezagutza eta erabilera aztertu, teknologia berriak baliatuz»\nEL DIARIO VASCO Domingo, 15 septiembre 2019, 14:09\nGainontzeko mendeurreneko jardunaldi akademiko guztietan bezala, ingurune digitalari eskainitakoak ere leihoa zabaldu die auzoko hizkuntzei, eta jardunaldiaren lehen egunean –atzo- frantses, okzitaniar, frisiar, galego eta gaztelaniaren akademietako kideei hitza eman ostean, katalanari heldu zaio txanda azken egunean.\nJoaquim Rafel Bartzelonako unibertsitateko katedradunak hainbat adituren hitzak bere egin eta lexikografia krisian dagoela aipatu du bere mintzaldiaren atarikoan; hain zuzen, hiztegi gehienak «esanahia dekodetzera edo ulermenera zuzenduta daudelako, eta ez produkziora»; bere ustez, «ez dutelako sortzeko edo kodetzeko funtziorik». Identitate krisi horrek ez ezik, Internetek ere hiztegi erabiltzaileen galera eragin duela azaldu du.\nEuskaltzaindiak teknologia berrien aldeko apustu sendoa egin izana berrestera heldu dira jarraian Miriam Urkia (UZEIko lexikografiako zuzendari eta Euskaltzaindiko IKT batzordeko ordezkaria) eta Aitor Maritxalar (analista, programatzaile eta aholkulari teknologikoa). Urkiak «ezinbesteko» jo du ingurune digitala euskararen araugintzan, «baina are ezinbestekoagoa zabalkundean», Euskaltzaindiaren lana «hizkuntza aztertzea, arautzea eta zabaltzeaz gainera, hori guztia modu estandarrean, berrerabilgarrian eta irisgarrian egitea» ere badelako.\nMikel Zalbide euskaltzaina araugintza ebaluatu beharraz aritu da. Ehun urteko saioaren buruan, «albo-hizkuntza handien parean edo paretsu jarri dugu euskara, eta helburura iritsi gara edo iristeko puntuan» dela gogoratu du. Horren aurrean, «zenbaitek, estandarizazioaren alorrean eginkizun handirik ez dugula» esateko tentaldia izan dezakeela aipatu du, «egin beharrekoak eginik, Euskaltzaindia soberan dagoela». Alabaina, «arauak ematea gauza bat da eta hizkuntza estandarizatzea beste bat», eta onarpen soziala jo du estandarizazioaren funtsezko osagai: «Ikuspegi intralinguistikoa ez da aski; araugintza purua antzua da».\nZalbideren ustez, «hezur-mamitze edo inplementazio-lanarekin uztartu behar da corpus-plangintza», eta, era berean, «hezur-mamitze hori etengabe ebaluatu». Alegia, arauak gustukoak diren, erabiltzen ote diren, nork erabiltzen ote dituen eta finean «jarrera, ezagutza eta erabilera» aztertu, teknologia berriak baliatuz.\nHain zuzen, IKTko arduradun Andoni Sagarnak azpimarra egin dio Zalbideren mamiari jardunaldiaren amaierakoan, eta horretarako metafora bat erabili du: «Ingeniaritzan kontrol sistema ikasi dugunok bi sistema bereizten ditugu. ». Lehenari agindua ematen zaio motorrari, «baina ez du beti funtzionatzen», eta beraz, «feedback-a behar du, elikatu egin behar dut, ongi ibil dadin». Euskararen eremura etorrita, esan du Euskaltzaindiak arauak zabaldu dituela, baina horien eraginaz ezer gutxi dakitela aitortu du. Sagarnaren ustez, «tresna bada, hiztegiek osatzen duten corpusa da tresna hori». Aldaketak nondik nora joan diren ulertuz gero, «ondorioak errazago atera ahal izango dira».\nKaterin Artola gana el concurso de Aurresku Colapso durante las primeras horas de venta de las entradas del Zinemaldia


On-off dutxa esku - China Cixi Zhonghe Osasun\nOn-off dutxa eskuak\nUra alferrik galtzen denean, dutxa bat hartu genuen, lehen kausa da ezin dugu time.Now ura off dutxa honetan problem.When honek ur bero eta ur off erabiltzen dugun konpondu daitezke, eta piztu dugu berriro, ur oraindik tenperatura aldaketa ekiditeko warm.Can. Arrazionala banaketa dutxa outlet ur conservation.This dutxa eskua gorde ahal ABS eraiki, eta electroplate.And ona izan laser dutxa eskuko panel aspergarria. dutxa Hau kendu daitezke, erraza da barruko uretan.\nUra alferrik galtzen denean, dutxa bat hartu genuen, lehen kausa da ezin dugu time.Now ura off dutxa honetan problem.When honek ur bero eta ur off erabiltzen dugun konpondu daitezke, eta piztu dugu berriro, ur oraindik tenperatura aldaketa ekiditeko warm.Can.\nArrazionala banaketa dutxa outlet ur conservation.This dutxa eskua gorde ahal ABS eraiki, eta electroplate.And ona izan laser dutxa eskuko panel aspergarria. dutxa Hau kendu daitezke, erraza da barruko uretan.\nAurreko: On-off dutxa eskuak\nHurrengoa: On-off dutxa eskuak\nAluminum Dutxa Rail Slide Ezarri\nBath Dutxa Slide Rail\nBrass Dutxa Rail\nChrome Plated Dutxa Set\nChrome Dutxa Rails\nhanditu Dutxa Rail labain\nMetal Dutxa Slide Rail\nMetal Dutxa Bar Rail labain\nMetal Dutxa labain Rails\nDutxa Kabinete labain Rail\nDutxa Atea labain Rail\nDutxa Holder balantzea\nDutxa Hose balantzea\nDutxa Rail balantzea\nDutxa Bar Labainketa Rail labain\nDutxa Sprayer Holder\nDutxa Wall balantzea\nSpace Aluminiozko Dutxa Slide Rail\nFuntzio anitzeko eskuko dutxa ZH2055C-3\nFuntzio anitzeko eskuko dutxa ZH2010W-1


Birsortu da Iruñea eta nire dantza grina! — dantzan.eus\nHemen zaude: Hasiera › Komunitatea › Aritz Ibañez Lusarreta › Birsortu da Iruñea eta nire dantza grina!\nBukatu dira San Ferminak eta triste gaude iruindar gehienok (Saloura joan ez garenok behinik-behin). Eta bestondoa uste baino txikiagoa dela probestuz, irakurtzeko ahalmena ez zait desagertu eta pasa diren bestei buruz irakurtzen daramat goiza. Tartean, berriz jo dut Jose Angel Irigarayk Ortzadarren hirugarren Sukil argitalpenean idazten dituenetara (Sanfermiñak, erritozko jaiak; kaosaren besta).\nErraldoiekin eta erraldoirik gabe dantzan pasa izan ditut azken urteotako San Ferminak eta horiei buruz Irigarayk esaten dituenak ekarriko ditut hona, atrebentziaz, biziki ikuspuntu interesgarria delakoan:\nErraldoi eta kilikiei buruz dio:\n"Beste ospakizun berezi eta nabarmena zigante eta kilikien konpartsa da. Horiek ere egunero hirian barnako ibilbide desberdinak eginez Iruñea guztia kurritzen dute, erritozko sakralizazionearen antzekoa garatuz. Bertan erraldoiak - bost axola zeintzuk diren konkretuki irudikatuak- behialako arbasoak dirateke; hasmentako adimenarentzat -haurrarena eta gizartearena- erraldoi eredu gisa agertzen dira, jaietan egunero karrikaz karrika dantzan hirian erritozko babesa dute hedatzen, doinu zaharrak lagun eta pertsonaia bereziek inguraturik: zaldikoak, kilikiak, buruhandiak eta musikalariak. (...)\nPertsonaia horiek, gainerat, ziganteen laguntzaile eta zaindari izan ezezik beste eginkizuna dutenak dira: mutiko eta neskatilen gibeletik eman maskuriz -hots, larruz (iniziatikoa) - jo beharrez. Erran nahi baita haiek hauek deituz eta zirikatuz eta hauek haiek izituz eta joaz beste iniziazionezko erritoa garatzen da, gizartearen mitozko sortzaile eta zaindariaren inguruan."\nSan Ferminetako prozesioa agintarien, elizaren eta elitearen ekitaldi gisa ikusten dute ez batek edo bik, baina Irigarayk askoz ikuspuntu aberats eta ederragoa ematen du San Ferminen segizioaren inguruan:\n"Konpartsa hori San Fermin eguneko prozesioan ere joan ohi da; itxuraz azaltzen den baino haratago doan ospakizuna.\nEne aburuz, barnago eta sakonago dago oinarriturik kanpoko adierazpenek erakusten dutena baino. Hori ere ospakizun sakratua da, baina ez egungo erlisionezko zentzuaren karietarat bakarrik (San Fermin, eliza eta beste agintariak), sakonki dantzan kontzepzione sakratuarentzat ere baizik. San Fermin egungo erlisionezko ikusmoldeen araberako eredu bat bilakatu da; harekiko debozione, atxekimendua, atabikoa da, behialako sineste eta konportamenduetan oinarritua eta arketipoarekin zerikus eta lotura duena. Horregatik, prozesionea hiritar-erlisionezko ospakizun bat baino askoz ere gehiago da. Nik erranen nuke eredu berriaren inguruan dena dela biltzen batasunean (arketipo zaharra itzaina/artzaina/(h)artza bera, lurrarekiko zentzuaz "beztua", hortik kolorea, Garesen bezala: "Santiago beltxa"), baina gizaeraren bikoiztasuna azalduz eta adieraziz: gibelean diakroniaz kanpoko adierazle, sinkroniazko zentzu sakartua dutenak (erraldoiak, zaldikoak, kilikiak, musikalariak - herri musikalariak -, dantzariak eta beste); aitzinean, mugan bailitzen, musika banda, ordenaren mezulari eta, bergisan, kaosarekiko erakarpen oldarrak ditukeena; erdian, zaintzalez inguraturik, suerte guztiko agintariak, hots, diakronia edo "ordena"; San Ferminen irudia ere horiekin batera doa. Eta elizara iristerakoan "ordena" sartuko da, hura ordenaren egoitza bat baita; "Kaos"-a, aldiz, ez, berezko duen espazioan da geldituko, karrikan. Gero, elizkizunak bururatzearekin, lagungoa martxan emanen da berriz katedralaraino, doinuak eta dantzak alaiki nahasirik. Han hareago nahasten dira, bereziki "Maria" ezkilnagusiaren azpian gertatzen den "unetxoan". Eta hunela osatzen da antropologikoki mintzatuz, liburu idekitzat har daitekeen ospakizun berezia: arketipoaren eredu berria den San Ferminen inguruan izaeraren bi alderdiek - kaos eta ordena, sinkronia eta diakronia- ludikoki eta jaigiroan, dotore eta ospez bizitzen eta osatzen dutena".\n"Denbora sakratuaren aldia hastearekin, Georges Balandier-i jarraituz, gizartea erritozko garaian murgiltzearekin eta jatorrizko kaosaren antzeko egoera gertatzearekin, jaia gizartearen eraberritze, iraunarazte eta tinkatzeko bide-era-ospakizun nagusienetakoa bilakatzen da. Gizarteak bere iturburu eta egiturak eraberritzen ditu, bai eta munduan kokatzeko era eta irudikatzen den mundua ere."\nBeraz, 9 besta egun hauen ondotik iruindar jendartea birsortu egin da beste urte batez eta berarekin, ekitaldi zoragarri horietan dantzatzeko nire grina ere!


PALESTINA ASKATU ! - AITZINA!\nIsraeldar gobernuaren politika eta bere armadaren hilketak salatzera deitzen dugu eta bereziki, boikota, inbertsioen gelditzea eta Israelen kontrako zigorrak bultzatzen dituen BDZ kanpainarekin bat egitera.\nBilan humanoa ikaragarria da : atzo arratsean 61 hildako, horietako 8 haur eta 2700 zauritu baino gehiago, 200 adingabe besteak beste.\nIsraelgo armadak odol hotzean jende hiltzen du eta inpunitate osoan. Horrez gain, erabiltzen dituen armek larriki zauritzen dituzte hiltzen ez dituztenak.\nTrump eta Netanyahu, hiltzaile su emaileek Ekialde Hurbila sutan eta odoletan ezartzen dute Estatu Batuetako enbaxada Jerusalemen inauguratuz.\nNakbatik 70 urteren buruan, zeinetan abantzu milioi bat Palestinar beren herri eta lurretatik kanporatuak izan ziren, egiazko garbiketa etnikoa antolatuz, Palestinar herria erabat makurtu nahi dute bere eskubide eta aldarrikapenak uka ditzan.\nAlta Palestinarrek askatasuna, berdintasuna eta zuzentasuna baizik ez dituzte galdegiten. Beren borroka gizateria osoaren borroka da.\nGaza eremua teilaturik gabeko presondegia da, zaindariak kanpoan dituena. Eta zibilak hiltzea giltzaperatuak diren kontzentrazio zelaiko burdin sareetan gizateriaren kontrako krimen bat da.\nKrimen hori aitzinagotik iragarria zen. Israelgo gobernamenduarekin harreman adiskidetsuak dituzten munduko buruzagiek erantzukizun larria dutela salatu nahi dugu, frantses gobernuak besteak beste.\nGisa berean, Palestinako herriaren itolarria laguntzen duten arabiar buruzagiak, Egipto edota Saudiar Arabiakoak, drama horren erantzule zuzenak ere dira.\nPalestinarrei gure elkartasun osoa baieztatzen diegu. Palestinako herriaren borroka eta aldarrikapen zuzenak sustengatzen ditugu.\nPalestina bizirik da ! Palestinak irabaziko du !


Irekia Berrikuntza-metodologia berriak Mancomunidad Urola Kosta-rekin Conexiones improbables\nConexiones improbables Urola Kostako Udal Elkartearekin lanean ari zen, Elkarte horrek Eskualdeko kultur eta sormeneko sektoreen errealitatea eta ahalmena identifikatzeko programa bat abiarazi zuen-eta. Elkartearen helburua Urola Kostan kultur eta sormen-industrien esparrua profesionalizatu eta miatzea zen jarduera ekonomikoa sustatuz eta kalitatezko emplegua sortuz. Gainera, sektore horretatik inguruko beste sektore ekonomiko estrategiko batzuetan eragiteko zuen gaitasuna ere aztertu nahi zuten.\nUdal Elkarteak sektorea bultzatzeko oinarrizko politikak eta ekintzak argitu nahi zituen, zeuden eta etorkizunean egon daitezkeen baliabideei begira politika eta ekintza horiek errealistak izan daitezela eta Eskualdearen garapenerako politika orokorrarekin zuzen lotuak zeudela.\nProiektua 5 saiotan garatu zen. Horietako bi Talde Eragilearekin egin ziren. Talde horretako kideak tira egiteko, ekarpenak egiteko eta Urola Kostako kultur eta sormen-sektorearen egoera aztertzeko duten gaitasunarengatik aukeratu zituzten. Udal Elkarteko talde teknikoko kideek eta kultur eta sormen-alorreko eremu pribatuko profesionalek osatu zuten. Beste bi Diziplina anitzeko Talde Zabal batekin egin ziren. Eta bertan izan ziren eskualdeko kultur eta sormen-eragile ugari.\nEta azkena, emaitzak aurkezteko saioa, ekainaren 15ean egin zen.


IK4-IKERLAN, 40 urte enpresen zerbitzura — TUlankide MONDRAGON\nUrte hauetan guztietan enpresekin kolaborazio zubiak eraiki ditugu, gure jakituria eta soluzio berritzaile eta konpetitiboak eskainiz\n40 urteko ibilbide oparoa egin du IK4-IKERLAN Berrikuntza Guneak. Sortu zenetik berrikuntza arloko zerbitzu eta produktuak eskaintzen aritu da etengabe, gertuko zein urruneko enpresa eta erakundeei, eta ibilbide dotore hori gogora ekartzeko eta 40.urteurrena ospatzeko ekitaldi xume baina hunkigarria egin zen ekainaren 18an, asteazkena, Garaia Berrikuntza Gunean. "Partner teknologiko bikaina bilakatu da gure erakundea eta horrexegatik gaurkoan enpresa eta instituzioekin egon nahi dugu, beste behin", adierazi zuen Iñaki Aranburu, IK4-IKERLANen presidenteak. Besteak beste, CAF taldeko, Oronako, Fagor Arrasateko, DanobatGroupeko, AERNNOVAko, Mondragon Unibertsitateko eta EHUko ordezkariak gerturatu ziren ospakizunera.\nEra berean, ekitaldiak balio izan zuen enpresa horietako ordezkariek IKERLANi esker ona adierazteko. Aranburuk esaldi borobilean laburbildu zuen une horretako sentimendua: "Urte hauetan guztietan enpresekin kolaborazio zubiak eraiki ditugu, gure jakituria eta soluzio berritzaile eta konpetitiboak eskainiz eta horregatik eskertza konpartitua da".\nIñaki Aranbururen hitzen ondoren mahai-ingurua egin zen eta mahaiaren bueltan izan genituen: Miguel Encabo, Orona Groupekoa; José Gortazar, CAF Taldekoa; Miguel Angel Castillo, AERNNOVAkoa; David Chico, Fagor Arrasatekoa; eta IK4-IKERLANeko gerente Javier Mendigutxia. Guztiek goraipatu zuten Arrasateko berrikuntza zentroak urtetan egindako lana, teknologia berriak integratzen eta ezagutza partekatzen, beti ere helburu bakarrarekin. "Bezeroei soluzio konpetitiboak eta berritzaileak eskaintzea".\nMahai-inguruaren ondoren 40. urteurreneko bideoa ikusteko aukera izan zuten bertaratutakoek. Minutu gutxitan 40 urteko historiako mugarririk nagusienak errepasatu zituzten. Ondoren, Martin Garitano Ahaldun Nagusiak eta Iñigo Urkullu Lehendakariak hartu zuten hitza. Biek zoriondu zuten IK4-IKERLAN, eta 40 urteko ibilbidean aipatu kooperatibak izan dituen presidente guztiei oroigarriak eman zizkieten, ekitaldiari amaiera borobila emanez.\nEkitaldiko argazki guztiak: https://www.flickr.com/photos/tulankide/sets/72157645243447984/


Laudiers Skate taldea elurrez jantziko da datorren larunbatean - - Aiaraldea.eus\nLaudiers Skate taldea elurrez jantziko da datorren larunbatean\nIrati Mendiguren Cosgaya 2010-08-13 09:21\nLaudioko irristaketa klubak lehen urteurrena bete du, eta hori dela eta, uztailaren 29an Skate erakustaldia egin zuten Udalaren bitartez Lamuza Parkera etorritako maila handiko patinatzaileekin batera. Aiaraldea.com-ek osaturiko bideo eta elkarrizketan ikusi eta entzun daitekeenez, skate munduan ibili nahi dutenentzat bildu eta antolatzeko aukera ematen du Laudiersek. Skate pistak behar bezala zaindu eta mantendu asmoz, behar diren urrats guztiak emateko prest daude. Euren gustuko kirola praktikatzeko behar diren eremuak zabaltzera bidean jarri dira.\nAbuztuaren 21ean, elurra\nAbuztuan aiararrok ere eguzkia eta beroaren zain izaten gara, eta beroaren bila joaten gara askotan. Lamuza Parkean ordea, bero ala hotz izan, elurra izango da protagonista. Elur gainean irristatu eta snow kirolari heltzeko aukera izango du bertaratzen denak. Arratsaldeko lehen orduan elurtuko da parkeko malda bat, eta bestalde, skate pista ere gurpilez beteko da nahi duenarentzat: bizikletak, patineteak, patinak...\nEgun osoko irristaketa\nGoizeko 10:30etik 12:00ak bitartean izena emateko aukera izango da Laudioko parkean. 12:00etatik aurrera skate txapelketari hasiera emango zaio eta 14:00etan bazkaria izango da.\nSkate Txapelketaren finala 19:00etan hasiko da. Ordu eta erdiko jardunaren ostean, sari banaketarekin amaiera emango diote Laudiersen egun borobilari.\nLaudiers.tk orrialdean informazio gehiago lor dezakezue.


Informazio orokorra - Nafarroako Kirolaren eta Gazteriaren Institutua\nGazte Txartela programaren helburua da zuk eta gazte europar guztiek deskontuak izatea, bidaietan, erosketetan, zineman, museoetan eta beste hainbat gauzatan.\n14 urtetik 30era bitarteko gazteek eskura dezakete; 31 urte betetzean, Txartela ez da erabilgarri egonen.\nGazte-txartelak (Modalitate Klasikoa) 4 urteko indarraldia dauka eta 30 urte bete arte (adin hori barne) luza daiteke.\nGazte Txartela onartzen duten establezimenduek laguntzaile direla dioen bereizgarria dute agerian.\nDeskontuak salmenta-prezioari aplikatzen zaizkio, salbu eta eskaintza berezietan eta/edo merkealdietan. Galdetu establezimenduan erosi baino lehen.\nGazte Txartela pertsonala eta besterenezina da. Establezimendu laguntzaileek NANa eskatzen ahal dute, titularraren nortasunaz zalantzarik badute. Iruzurrik atzemanez gero, badaiteke eskainitako deskontua ez egitea.\nGazte Txartela erkidego guztietan zein programari atxikitako Europako 38 herrialdetan baino gehiagotan erabil daiteke.\n2018ko maiatzaz geroztik, modalitate klasikoak diseinu berria du. Diseinu zaharra ere baliozkoa izanen da, hala ere, haren indarraldiak irauten duen bitartean. Ikus lotutako berria\nGazte Txartela lortzeko\nEskatu zure Gazte Txartela Nafarroako Rural Kutxaren Joven IN Programaren bidez; programa horri esker, guztia nahi dutenek guztia eskuratzen dute. Izan ere, Joven IN gazte kontua DOAKOA da; zure txartela ere DOAKOA da; nazioarteko kutxazain guztietan dirua ateratzea ere DOAKOA da; zure planetarako 2.000 € arte ematen dizkizugu, INTERESIK GABE; eta beti eskaintzen dizkizugu aukerarik onenak, zu zeu izateagatik, gaztea izateagatik. Hemen, zuek zarete nagusiak!\nEskatu zure txartela online imaginBank-en, hots, CaixaBank-ek gazteei eskaintzen dien proposamen berria. Egin bat imaginBank-ekin eta hasi abantaila guztiez gozatzen: imagin kontua komisiorik gabe, zordunketa-txartela doan, imagin&buy aseguruarekin, mugikorra lapurtzen badizute 100 € emanen dizkizugu berri baterako. Dirua ateratzea doakoa da CaixaBank-en 9.600 kutxazainetan Espainia osoan; eta Europan bidaiatzen baduzu, imaginBank-ek ez ditu ezer kobratuko 30 herrialdetako kutxazainetan. Gogoratu, hala ere, hango erakundeek tasaren bat kobratzen ahal dizutela eta, gainera... Beherapenak aisialdian eta erosketetan\nEskatu zure Gazte Txartela\nAbantailak eta promozioak


TXIKI | rufino iraola garmendia\n← Erlatibismoaren aiekak\nPublicado el abril 19, 2014\tpor kafarnaum\nTxiki nagusirik gabe geratzera zihoala ohartu nintzenean, geu egin nintzen kargu, beharrezko guztiak eskaintzeko prest.\nEz du ematen, baina gauzak konplikatu egiten dira, zeure buruarekin fidagaitz jartzeraino. Hasten zara bueltak ematen eta pentsatzen duzu beste norbaitekin hobeto legokeela; agian, nagusi berri batek zuk baino hobeto zainduko lukeela.\nNahikoa kostatu ondoren, topatzen duzu nork jasoa. Han zoaz, bihotza erdibiturik, Txikiren bila, nagusi berriari entregatzeko. Beti bezala, sekulako ongietorria egiten dizu: besoak altxatu, buztana dantzan, zaunka txikiak, oinetakoak miaztu…\nEguerdiko ordu bata da, puntuan, Zaldibiako kanpandorrean. Etxauriko puntara iritsi behar dut ateak ixterako, ordu bietarako. Huraxe da Txikiren destino berria. Aldamenetik zehar begiratua botatzen dit, zerbait galdetu nahi balit bezala. Neuk ere ezin diot zuzenean begiratu. Biok bakar-bakarrik goaz autoan, beste testigurik gabe. Lizarragako mendatean gora, nahiz eta Iruñeatik jiran ere joan nintekeen.\nIritsi gara. Une horretan, sekulako zaunka eta istiluak entzuten dira, asko baitira lehendik han dauden apopiloak. Mutil gazte batek eskatu dizkit Txikiren dokumentuak eta argibideak. Halabeharrez, nire ezagun baten ezuguna da mutila. Bai txikia dela mundua! Dokumentuak begiratu, oharrak hartu eta 10 euroko ordainagiria egin dit.\nTramite guztiak osatu ostean, etxerako bideari ekin diot, burumakur. Txiki han zegoen hormari lotua, lehentxeago utzitako toki berean. Azken agurra egin diogu elkarri, eta hor itzuli naiz barreneko harra hozka dudala. Ez dut geroko berririk, eta beldur naiz bisitatzera joateko, ez baitatik han egongo denik ere.\nTxiki Etxaurira eraman banuen, neuk ekarri nuen bost urte lehenago, nagusi zaharrak aginduta, Iruñeako Ugartetik, artean txakurkume zela. Nork esan behar zidan niri bost urte geroago itzulera-bidaia hori egin behar nuenik! Ez dakit nagusiak zer pentsatuko zuen, hamabost egun lehenago zendu baitzen.\nEsta entrada fue publicada en 1 Narrazioa y etiquetada 140418. Guarda el enlace permanente.


Moodle informazioa: Atto vs TinyMCE\nAtto vs TinyMCE\n◄ Reset egitea\nAlex Gabilondo - astelehena, 2020(e)ko maiatzaren 4(e)an, 16:06(e)an\nMoodleek bi editore ditu Atto eta TinyMCE. Lehenengoa Moodleek berak garatu du eta badirudi aurrerapen handiagoa duela. Gaur egun funtzionalitateen aldetik parekoak dira baina Attok etorkizun hobea du Moodleen. Esate baterako 3.8 bertsioan -seguru aski datorren ikasturtekoa- H5P elementuen integrazioa egin ahal izango da Atton.\nBiak daude erabilgarri baina berez gune gehienetan TinyMCE dago lehenetsia. Erabiltzaileak alda dezake erabiltzen duen editorea bere profilaren aukeretan baina editore lehenetsia aldatzeko cauf09@hezkuntza.net helbidera eskatu behar zaio. Bestetik instalatutako Atto oinarrizkoa da. Komeni da eskatzea hainbat gehigarri aktibatzea.\nGehigarrien gaineko informazio gehiago hemen\nEgokiena izan daiteke eskatzea Attoren gehigarriak aktibatzea, probatu eta, egoki iritziz gero. Atto editorea gunean lehenestea eskatzea.\nEr: Atto vs TinyMCE\nJoanjo Aduriz Zabala - astelehena, 2020(e)ko maiatzaren 4(e)an, 17:26(e)an\nArratsalde on kuadrila:\nJope, joan den martxoan ATTO editorea lehenetsi eta gehiagarriak aktibatzea, aldi beean, eskatu zitzaion CAUri gure ikastetxetik. Lehenetsita jarri ziguten bai, baina oraindik ere gehigarriak ez dizkigute aktibatu (letra kolore, formatu, atzeko kolore, audio grabagailua eta abar). Hiruzpalau erreklamazio egin eta jai! Bien bitartean irakasleak protestan tresnak galdu direlako (atzera, norberak TINY lehenetsita jarri beharra). Jakin dezazuen... gauzak mantso doaz...\nAlex Gabilondo - astelehena, 2020(e)ko maiatzaren 4(e)an, 18:36(e)an\nEz nekien hain mantso zihoaztenik. Gehigarri horiek gabe Atto TinyMCEren azpian geratzen da, bai. Ideia ona izan daiteke gehigarriak eskatzea aurretik, eta ondore, probatu eta gero, lehenestea eskatzea.\nKarlos Iribar - astelehena, 2020(e)ko maiatzaren 4(e)an, 19:37(e)an\nAttoren beste abantaila bat: galdetegiak agiteko tresna. Tinyn ez dut ikusten.\nAttori falta zaiona: ahotsa grabatzeko tresna. Egon, badago, baino aktibatzeko ordaindu berako lukete. Tinyn badago baino 2 minutu besterik ez du uzten grabatzen.\nNik duela gutxi CORRECTIONS (ZUZENKETAK?) plugina instalatzea eskatu dut Atton. Hizkuntzak irakasten dugunentzako oso tresna interesgarria iruditzen zait.\nKarlos Iribar(e)ri erantzunda\nAlex Gabilondo - astelehena, 2020(e)ko maiatzaren 4(e)an, 22:55(e)an\nAttok badu audioa grabatzeko tresna eta badabil. Bi minutuko muga du. Firefoxen grabatzen du baina ezin da audioa probatu baliabidea edo zeregina gorde arte. Chromiumen ere probatu dut eta honetan ere badabil eta audioa probatu daiteke gorde aurretik.\nCorrections plugina ez nuen ezagutzen. Probatuko dut. Eskerrik asko.


Gizarte-politikari buruzko jardunaldiak beren irakurketa gida izango dute\nDatorren astean Ermuan gauzatuko ditugun gizarte politikari buruzko jardunaldiak ikusmin handia sortu dute. Izen-emate asko izan dira, Lobiano osorik betetzeko eta gainezka egiteko beste. Horren aurrean, antolatzaileen itxaronzerrenda osatzeari ekin diote. Nolanahi ere, taldea ahaleginetan dabil konponbide egokiren baten bila, ahalik eta parte hartzaile kopururik handiena hatu eta inori eragozpenik ez sortzeko.\nJardunaldiak asteazkenetik ostiralera bitartean gauzatuko dira. Hiru egun horietan gaian aditu diren hainbat pertsonek Ermura bilduko dira gizarte politkari eta horien etorkizuneko erronkei buruz hitz egiteko. Hizlarien artean, eta besteak beste, Imanol Zubero, Gemma Zabaleta, Josép Ramoneda edo Javier Madrazo kontseilaria egongo dira. Hizlariak, immigrazioa, gizarte-laguntzak, hezkuntza soziala eta menpekotasunen gaiak hizpide izango dituzte.\nGaiaren inguruko irakurketa gida berezia prestatu da. Horretan, hizlariek argitaratu dituzten aleak ere, jaso eta gomendatzen dira.\nUdal liburutegiak eta Gizarte ekintzako alorrak indarrak batu dituzte jardunaldien ekimen honi bultzada bat emateko. Liburutegiak jardunaldietarako irakurketa gida berezi bat argitaratu du. Gidak berdintasuna, gizarte zerbitzuak, gizarte aldaketa, diru-laguntzak, inmigrazioa, hezkuntza soziala eta jardunaldiotan jorratuko diren beste hainbat gai lantzen dituzten liburuak bildu eta gomendatzen dira. Bestalde, hizlari gisa datozen gehienek ere liburuak argitaratuta dituztenez, horien berri ere ematen da.


Alex Txikon: "Nire asmoa ez da bai edo bai gailurrera heltzea" - Debagoiena - Goiena.eus\nAlex Txikon: "Nire asmoa ez da bai edo bai gailurrera heltzea"\nTxomin Madina 2013-06-20 02:00\nIgeltsero, aizkolari, mendizale eta abenturazale lemoatarra zapatuan abiatu zen Karakorum ingurura txikitatik izan duen ametsa, K2-a igotzea, betetzeko asmoarekin.\n1. K2-a duzu hurrengo helburua. Oraingoan bai?\nEz dakit. Lehenengoz 2004an egon nintzen, bigarrenez 2011an; hirugarrenean esaten dute baietz... Gauza bakarra nahi dut nik: ondo pasatzea eta denok itzultzea. Hobeto da etxera tontorrarekin itzultzea, baina nire asmoa ez da bai edo bai gailurrera heltzea.\n2. Gailurra ez zapaltzea beraz, ez da beti porrota.\nEz; kasu askotan erakutsi dugu ezetz esatea edo buelta ematea, kosta arren, askoz gehiago dela. Ez da porrota; eta kasuaren arabera, are gutxiago.\n3. Hamar zortzimilako dituzu, baina momentuz, Everestik ez.\nEz. Aurten egon gara lehenengoz han, eta ikusitakoa ez zait ezer gustatu. Gura genuelako joan gara: gauza politak ikusi ditugu, baina baita jendetza-eta horrelakoak ere. Agian egunen baten igoko gara, baina gainera, duen prezioarekin, oraingoz ez dugu dirurik.\n4. Gailurrez ari garela, Euskal Herrikoen artean, zein kuttunena?\nAkaso Gorbeia, etxe ondoan dugu-eta. Anboto ere bai... Euskal Herriko mendi asko gustatzen zaizkit.\n5. Espedizio luze baten, etxeko zein jan botatzen duzu faltan?\nEz dakit... Egia esan ondo jaten dugu. Baina faltan botatzekotan okela, txuleta on bat... Edo baba lapiko bat ere bai. Arraina, adibidez, ez dut faltan botatzen.\n6. Base jauzian, salto egitea edo lurra hartzea, zer da zailena?\nBeldurra ez izatea eta ezetz esaten jakitea. Atzo egon nintzen jauzi baten aurrean: goizean jende asko zegoelako eta arratsaldean haizea zegoelako ez nuen egin. Salto egiteko orduan ezetz esatea da garrantzitsuena.\n7. Igoerak eta jaitsierak, denak, Txikon Xtreme saioan.\nBaleukok ekoiztu du azken abenturetako materialarekin. Ez zait gustatzen ni neu telebistan ikustea; etxekoendako polita da, baina nire ahotsa entzutea, edo tontoarena egiten ikustea ez zait gustatzen.\n8. Abenturarako grina inoiz galtzeko beldurrik?\nBeldurra ez da lagun ona, egokiena errespetua izatea da: mendiekiko, naturarekiko, norberarekiko... Baina ez; honetan urteak daramatzadan arren, hasten nabil: abentura asko ditut aurretik!\n9. Azken egur mozketa, noiz?\nJoan den eguenean. Aizkoran egitea izugarri gustatzen zait, asko gozatzen dut. Akaso espediziora eroango dut aizkora... 2011an eroan genuen, eta jende pila bat etorri zen ikustera.\n10. Hamahiru anai-arrebetan, gazteena zu. Onerako edo ez?\nOnerako; txikitan ezer falta ez arren, baliteke albokoek zituztenak ez izatea, baina harro eta pozik nago familiarekin. Txikiena izateak naizen modukoa egin nau, saiatua.\nMakila magikoa baneuka: "Gauza pila bat egingo nituzke. Estatu espainiarrean eta gure herrian dauden lapurrak guztiz pobreak bihurtuko nituzke, eta Afrika eta Asiako pobrezia gelditu; mundua onerako zeharo aldatuko nuke. Euskal Herriarendako independentzia eskuratuko nuke, zazpi herrialdeekin; eta euskal preso politikoak Euskal Herrira ekarriko nituzke".


Abantailak eta zerbitzuak - RACVN\nLaguntza juridikoa: 93 701 61 71\nBazkideentzako abantailak eta zerbitzuak\nHasiera » Abantailak eta zerbitzuak\nRACVNk zu eta zure familia laguntzen eta babesten zaituztelako edozein egoeraren aurrean. Gainera, RACVNrekin zure egunerokotasunean denbora aurrezten duzu eta beti aurkituko dugu irtenbideren bat zure bidaiarekin jarrai dezazun\nRACVNko bazkide izatea inbertsiorik onena da\nLaguntza mekanikoa 24h zerbitzua izango duzu\nZure ibilgailuan edozein motako matxura izan baduzu RACVNk jazoera gertatu den lekura\nauto-tailer bat bidaltzen du eta, konponketa konplexua bada, hotel edo ibilgailu bat jartzen dugu zure eskura, edo zure bizilekura arte eramaten zaitugu (Europa eta Mediterraneoko urbazterreko herrialdetako esparrua).\nLaguntza pertsonala bidaian\nBidaian zehar pasaportea lapurtu badizute ostatuaren luzapenaren gastuez arduratzen gara dokumentua izapidetzen den bitartean. Mugikorra ahaztu duzu? Arin entregatzeko kudeaketak egiten ditugu. Eta familiakoren batek gaixotasun larriren bat pairatzen badu, ez kezkatu: RACVN arduratzen da bueltatzea izapidetzen.\nPresazko etxeko laguntza 24h\nSarrailagintza, iturgintza- edo elektrizitate-lanekin lotutako larrialdiren bat izan duzu zure bizitokian? Eguneko edozein ordua delarik ere, langile espezializatuak bidaltzen dizkizugu, inolako kosturik gabe.\nLaguntza juridikoa 24h\nZalantzak dituzu edo legezko aholkularitza behar duzu? Dei gaitzazu doan behar bezainbeste aldiz eta RACVNko abokatuen talde espezializatu bat telefonikoki zure zalantza guztiak argituko dizkizu: adibidez, lan-kontratuei, dibortzioei, herentziei edo auzokoen komunitateari buruzko zalantzak.\nIbilgailu eta gidariarekin lotutako legezko izapide guztiak modu arin eta errazean konpontzeko. Denbora eta kezkak aurrezteko: ezbeharren kudeaketa, isunen errekurtsoak, gidabaimena kentzea…\nRACVNn beti aurkitzen dugu irtenbideren bat zure bidaiarekin jarrai dezazun. Errepidean zaudela ezin baduzu gidatu eta gainerako bidaiariek ezin bazaituzte ordezkatu, zure eskura jartzen dugu txofer profesional bat bidaiarekin jarraitzeko edo zure bizilekura bueltatzeko\nRACVNn beti aurkitzen dugu irtenbideren bat zure bidaiarekin jarrai dezazun. Errepidean zaudela ezin baduzu gidatu eta gainerako bidaiariek ezin bazaituzte ordezkatu, zure eskura jartzen dugu txofer profesional bat bidaiarekin jarraitzeko edo zure bizilekura bueltatzeko.\nFamiliako guardiako medikua 24h\nKontsulta medikoren bat duzu, bai zuretzat edo zure familiakoren batentzat? Gogoratu RACVNren bazkide izateagatik deitzen bagaituzu eguneko 24 orduetan, urteko edozein egunetan, telefonikoki aholku eman ahal dizun talde mediko bat dugula.\nRACVNk aseguruen sorta zabala kudeatzen du, bere bazkideen behar guztiak estaltzeko. Zure autoa RACVNren bidez aseguratu eta lasai gidatu. Zure etxea babestu RACVNn aseguratuz. Berme guztiak dituzten aseguruak. Aseguruen orrira joan.\nIsunen bat jarri badizute eta errekurtsoa jarri nahi baduzu, ez galdu denborarik izapideak betetzen. Deituguzu, bideragarria den aztertuko dugu eta, hala bada, errekurtsoa idatzi eta Administrazioaren aurrean aurkeztuko dugu, bide administratiboa erabiliz. RACVNko bazkide zarenez, puntu bidezko gidabaimenaren inguruan aholkatuko zaitugu.\nVer las modalidades de socio\nBazkideentzako zerbitzu esklusiboak:\nGozatu deskontu eta abantaila esklusiboez bazkide izateagatik\nRACVN zure mugikorrean\nRACVNren bazkide izateagatik, bizitza errazagoa egingo dizuten doako App-entzako sarbidea duzu.\nArreta juridiko eta telefoniko profesionala gure bazkide guztien eskura.\nOporretara, abentura-bidaietara eta enpresetara egokitutako estaldura ARAGen bidez\nDeskontuak ezagutu eta horiei onura atera RACVNren abantailen klubean. Bazkideentzat soilik.\nRACVNk zure trafiko-isunekin lotutako gai guztiei buruzko aholkularitza eskaintzen dizu.\nEzbehar bati buruz dituzun zalantza guztiak argitzen dizkizugu, hura kudeatuz eta aukerarik onena gomendatuz.\nMy Way ibilbideak autoan\nAutoan gozatzeko ibilbiderik onenak My Way-ren eskutik.\nEn el RACVN cuidamos de su familia. Ofrecemos a sus hijos menores de 18 años asistencia sanitaria urgente y personal en viaje de forma gratuita, aunque no viajen con usted. Y con el carnet gratuito RAC Gazte tendrá descuentos exclusivos.\nAsistencia Sanitaria Urgente y personal en viaje\nTodas las coberturas incluidas, incluso cuando viajan solos\nExclusivo para las modalidades de Socio RACVN\nDescargar prestaciones HAZTE SOCIO\nEl RACvn te invita a los partidos del BilbaoBasket y del GBC\nRACVN, colaborador oficial del Delteco GBC y del Reta Bilbao Basket\nRACVNren bazkide egin zaitez\nEzagutu modalitate ezberdinak\nKlubaren pribilegio guztiekin\n90 urte baino gehiagoko historiak ziurtatzen gaitu\nContáctanos, estamos aquí para tu tranquilidad\n944 106 622 bilbaohamezaga@racvn.net\n945 146 590 vitoria@racvn.net\n948 266 562 pamplona@racvn.net\n943 430 800 sansebastian@racvn.net\n93 701 61 71